b"\n_START_ARTICLE_\nAp\xc3\xb2strof\n_START_SECTION_\nUsos\n_START_PARAGRAPH_\nAssenyala l'elisi\xc3\xb3 d'una lletra (com la a de l'article dins l'onada i la e del pronom feble dins porta'l) i les elisions quan es reprodueix el llenguatge parlat ( 'x\xc3\xb2, en comptes de la forma completa aix\xc3\xb2)._NEWLINE_Tamb\xc3\xa9 s'utilitza com a cometa simple (en aquest cas de manera doble, una cometa d'obertura i una de tancament) per marcar gr\xc3\xa0ficament el significat d'una paraula (magne vol dir 'gran')._NEWLINE_Des del punt de vista tipogr\xc3\xa0fic, existeixen l'ap\xc3\xb2strof recte ( ' ) i el rod\xc3\xb3 ( \xe2\x80\x99 ). En entorn web s'usa principalment l'ap\xc3\xb2strof recte, per\xc3\xb2 en edici\xc3\xb3 en paper (\xc3\xa0mbit en qu\xc3\xa8 hi ha una tradici\xc3\xb3 de cinc-cents anys) es considera que s'ha d'utilitzar el rod\xc3\xb3._NEWLINE_No s'ha de confondre l'ap\xc3\xb2strof amb el s\xc3\xadmbol internacional dels minuts ( \xe2\x80\xb2 ) de les coordenades geogr\xc3\xa0fiques, astron\xc3\xb2miques, matem\xc3\xa0tiques i f\xc3\xadsiques, ja que en aquest darrer cas el s\xc3\xadmbol \xc3\xa9s una cometa inclinada semblant a l'accent agut."